Shefqet Kastrati

Shefqet Kastrati (lindur më 5 qershor 1961) është sipërmarrës shqiptar dhe themelues i Kastrati Group, një kompani private që operon në disa sektorë ekonomikë në Shqipëri, përfshirë tregtinë e karburanteve, ndërtimin, sigurimet, hotelerinë, aviacionin dhe automobilizmin .

 Karriera 
Në vitin 1991, pas ndryshimeve politike në Shqipëri, Kastrati themeloi kompaninë Kastrati Group, fillimisht me një pikë karburanti në Tiranë. Më vonë, kompania zgjeroi aktivitetin në të gjithë territorin, duke ndërtuar një rrjet të shpërndarjes së karburanteve me më shumë se 150 pika dhe një kapacitet magazinimi në Porto Romano, Durrës.

Në vitin 2020, Kastrati Group bleu  për 71 milionë euro aksionet e China Everbright Limited në koncesionin e Aeroporti Ndërkombëtar i Tiranës. Sipas të dhënave të publikuara nga aeroporti, në vitin 2024 janë regjistruar mbi 7.3 milionë pasagjerë.

Në sektorin e sigurimeve, kompania operon përmes kompanisë Albsig. Në ndërtim, një nga projektet më të njohura është Downtown One në Tiranë, ndërtesë me 37 kate, projektuar nga studio holandeze MVRDV.

Në sektorin e automobilizmit, Auto Star Albania është përfaqësues zyrtar i markës Mercedes-Benz në Shqipëri që prej vitit 2015. Grupi është aktiv edhe në industrinë e hotelerisë dhe në vitin 2023 realizoi një investim në Shtetet e Bashkuara të Amerikës, përmes blerjes së një hoteli në Miami.

 Aktivitetet sociale 
Shefqet Kastrati ka kontribuar në raste të fatkeqësive natyrore në Shqipëri, përmes ndihmave financiare dhe logjistike për komunitetet e prekura.

 Vlerësime 
Në dhjetor 2017, u shpall “Biznesmeni i Vitit”  nga gazeta Koha Jonë, ndërsa në të njëjtin vit u dekorua me titullin “Mjeshtër i Madh” nga qeveria shqiptare.

 Referime 

Kategoria:Sipërmarrës shqiptarë
Kategoria:Personazhe publike shqiptare
Kategoria:Lindje 1961
Kategoria:Miliarderë shqiptarë